เตรียมตัว ฝึกฝนกับเนินลาด หัดขี่จักรยาน
ที่ที่เหมาะกับการหัดขี่จักรยาน คือที่ที่ไม่มีรถราขวักไขว่ เป็นที่โล่งกว้าง พื้นราบ เช่นทางเข้าบ้าน ลานจอดรถ หรือสวนสาธารณะ  อาจจะเริ่มหัดในสนามหญ้าหรือลานหินเรียบๆ ก่อน เผื่อล้มจะได้ไม่เจ็บ แต่อาจจะทรงตัวยากหรือต้องออกแรงถีบมากกว่าปกติ ถ้าอยากฝึกถีบจักรยานและทรงตัวตอนขึ้นลงเนิน ให้เลือกเนินที่ไม่ลาดชันมากจนเกินไป ถ้าอยู่ในเมือง พยายามอย่าไปขี่จักรยานบนฟุตบาธเกะกะคนเดินถนน เดี๋ยวถูกจับไม่รู้ด้วย ให้ใส่สนับเข่าสนับศอกกันกระแทกและถลอก โดยเฉพาะเด็กๆ รวมถึงกางเกงขายาวและเสื้อแขนยาว   อย่าใส่กางเกงหลวมโพรกหรือกระโปรงยาว ไม่งั้นเดี๋ยวเข้าไปพันในซี่ล้อ อันตรายสุดๆ อย่าใส่รองเท้าเปิดนิ้ว ถ้าพลาดอาจถูกล้อจักรยานทับหรือครูดกับพื้น จะหัดขี่จักรยานใหม่ๆ หรือขี่จนเชี่ยวชาญแล้วก็ควรใส่ทั้งคู่ เพราะอุบัติเหตุเกิดได้ทุกที่ทุกเวลา แขนขาหักยังดามให้หายได้ แต่หัวกระแทกอาจทำคุณเจ็บหนักหรือส่งผลเสียต่อสุขภาพแบบถาวร จักรยานก็เหมือนมอเตอร์ไซค์ ล้มเมื่อไหร่เป็นตัว/หัวกระแทก ระวังไว้ก่อนดีที่สุด  หมวกกันน็อคดีๆ จะกระชับกับหัวของคนใส่ ขอบอยู่เหนือคิ้วขึ้นไปประมาณ 1 นิ้ว (2.5 ซม.) และมีสายรัดใต้คางให้ไม่ขยับไปไหน โดยที่คุณยังขยับปากได้สะดวก commuter helmet หรือหมวกสำหรับใส่ขี่จักรยานโดยเฉพาะนี่แหละที่คนนิยมใส่กัน จะกลมๆ มนๆ ทำจากโฟมและพลาสติก หาซื้อได้ตามร้านขายจักรยานหรือในเน็ต  ส่วน road helmet เป็นหมวกใส่ขี่จักรยานแบบโปรขึ้นมาอีกหน่อย รูปทรงจะออกยาวๆ มีช่องระบายอากาศ ทำจากโฟมและพลาสติก พวกนักแข่งหรือนักขี่จักรยานแบบออกถนนจริงจังเขาใช้กัน มีขายตามร้านจักรยานและในเน็ตเช่นกัน  สำหรับเด็กโต (10 - 15 ปี) เด็กเล็ก (5 - 10 ปี) และเด็กวัยเตาะแตะ (ต่ำกว่า 5 ขวบ) ก็มีทั้งแบบ commuter helmet และ road helmet แค่ขนาดเล็กกว่าของผู้ใหญ่ แต่ถ้าเป็นหมวกของเด็กวัยเตาะแตะ จะเน้นโฟมมากหน่อย mountain bike helmet (หมวกกันน็อคจักรยานเสือภูเขา) และ professional sports helmet (หมวกกันน็อคสำหรับนักกีฬา) จะมีกระบังและป้องกันลงไปถึงช่วงคอ สำหรับการขี่จักรยานลุยๆ แบบ off-road โดยเฉพาะ จริงๆ กลางคืนก็ขี่ได้ แต่เราไม่แนะนำ โดยเฉพาะพวกมือใหม่หัดขี่และเด็กๆ อย่าลืมว่ายังทรงตัวได้ไม่เก่งนัก ถ้าจักรยานล้มหรือเอียงอาจไปเฉี่ยวชนกับรถคันอื่นได้ ที่สำคัญคือตอนกลางคืนทัศนวิสัยไม่ค่อยดีเท่าที่ควร ทั้งคุณไม่เห็นรถ และรถไม่เห็นคุณ ถ้าจำเป็นต้องออกไปขี่ตอนกลางคืนจริงๆ ต้องใส่ชุดสีสว่าง สะท้อนแสง รวมถึงติดไฟที่จักรยาน จูงจักรยานขึ้นไปบนเนิน ขึ้นขี่ แล้วไถลงมา พอถึงพื้นราบให้จักรยานค่อยๆ ชะลอเอง จากนั้นเดินจูงจักรยานขึ้นเนินแล้วไถลงมาอีก ทำซ้ำจนคุณทรงตัวและควบคุมจักรยานได้คล่องแคล่ว  ทิ้งน้ำหนักลงเท้าให้มั่นคง หลังตรงและทิ้งน้ำหนักตัวลงที่อานตรงๆ งอศอก อย่าเกร็งตัว  ถ้าคล่องและมั่นใจพอแล้ว ก็ยกเท้าขึ้นเหยียบบันไดทั้ง 2 ข้าง แล้วไหลลงเนินมาเลย พอคล่องจนเอาเท้าขึ้นได้ทั้ง 2 ข้างแล้ว คราวนี้ตอนลงเนินให้ลองบีบเบรคเบาๆ จะได้รู้วิธีชะลอจักรยานโดยไม่เอียง ถลาไปข้างหน้า หรือเสียการทรงตัว พอไหลลงเนินและเบรคคล่องแล้ว คราวนี้ให้หัดหันหัวจักรยานเปลี่ยนทิศทางโดยไม่ให้ล้มหรือเสียการทรงตัว ดูว่าเลี้ยวขณะลงเนินแล้วเป็นยังไง พยายามทรงตัวให้ได้ รวบรวมเทคนิคที่ผ่านมา แล้วลองปั่นและเลี้ยวลงเนินโดยไม่หยุด ลองเลี้ยวให้แคบแล้วเบรคเมื่อถึงพื้นราบ ปั่นจากพื้นราบขึ้นไปบนเนิน ต้องออกแรงหน่อย ให้โน้มตัวระหว่างปั่นหรือจะยืนก็ยิ่งออกแรงมากขึ้น ลองปั่นขึ้นลงเนินหลายๆ รอบจนชำนาญ  พอมั่นใจแล้ว ให้ลองปั่นขึ้นเนินแล้วหยุดกลางทาง จากนั้นค่อยปั่นขึ้นไปต่อ เช่น ทางเข้าบ้าน ทางเดินในหมู่บ้าน ถนนเงียบๆ หรือสวนและลานกีฬาส่วนกลาง ตอนนี้ยังไม่มีทางลาด เพราะงั้นถ้าจักรยานจะล้มก็ควบคุมง่ายอยู่ หยุดได้ทันเวลา  หญ้าสั้นๆ หรือลานหินก้อน ล้มแล้วจะไม่เจ็บมาก แต่จะทรงตัวยากแถมต้องออกแรงถีบมากกว่าปกติ ลงไปต่ำๆ ให้เท้ายืนถึงตอนนั่ง เวลาล้มจะได้ใช้เท้ายันไว้ ถ้าเป็นผู้ใหญ่ก็ไม่ต้องเพิ่มล้อเสริม แต่เด็กๆ ใส่ล้อเสริมจะช่วยเรื่องการทรงตัว จะถอดบันไดจักรยานออกด้วยก็ได้ ถ้าเกะกะ แต่จริงๆ แล้วไม่จำเป็น ว่าใช้ได้ดี รวดเร็วทันใจหรือเปล่า ตอนทดสอบให้เดินจูงจักรยาน จากนั้นบีบเบรคให้ชินกับตำแหน่ง แรงกด และสังเกตว่าเวลาจักรยานเบรคเป็นยังไง พอเริ่มคุ้นเคย จะขี่สบายใจขึ้นเยอะ เพราะรู้แล้วว่าถ้าเกิดเหตุฉุกเฉินขึ้นมาคุณหยุดจักรยานทันแน่นอน   ถ้าจักรยานเบรคได้ทั้ง 2 แฮนด์ ให้ทดสอบเบรคทีละข้าง ว่าข้างไหนเบรคล้อหน้า ข้างไหนเบรคล้อหลัง ถ้าไม่ถนัด จะให้ช่างสลับสายให้ก็ได้  สังเกตว่าบีบเบรคข้างหนึ่งแล้วล้อหลังจะ skid (ล็อคแล้วไถล) แต่ถ้าบีบเบรคอีกข้าง ล้อหน้าจะหยุด จักรยานจะสะดุดไปข้างหน้า  ถ้าเบรคไม่ได้อยู่ที่แฮนด์ แสดงว่ามี coaster brake (ถอยหลังเบรค) เวลาจะเบรคให้เหยียบบันไดใกล้ล้อหลัง เหมือนเวลาจะถีบถอยหลัง  ถ้าเป็นจักรยานแบบ fixed wheel หรือ fixed gear แท้ๆ จะไม่มีเบรค ต้องถีบช้าลงเอง หรือ skid โดยเหยียบบันไดจักรยานทั้ง 2 ข้างแล้วโน้มตัวไปข้างหน้า ข้างไหนก็ได้ แต่จะดีกว่าถ้าใช้ข้างที่ถนัด เช่น คนถนัดขวาให้ยืนทางซ้ายของจักรยาน จากนั้นก้าวขึ้นจักรยานโดยยกขาขวา ตั้งจักรยานไว้อย่าให้ล้ม   พยุงจักรยานไว้ที่หว่างขวา แล้วค่อยๆ นั่งลงบนอาน ถ้าเท้ายันพื้นถึงก็ไม่ต้องกลัวจักรยานล้ม ทิ้งน้ำหนักลงมาตรงๆ กลางจักรยาน นั่งตัวตรง อย่าเอียงไปซ้ายหรือขวา แทนที่จะออกแรงถีบ ให้เอาเท้าไถ ดันจักรยานไปข้างหน้าก่อน จากนั้นยกเท้าขึ้นวางบนบันได แล้วพยายามทรงตัวบนจักรยานอย่าให้ล้ม ถ้าเริ่มเอียง ให้รีบใช้เท้ายันพื้น แล้วไถออกไปอีกรอบ จะได้รู้เวลาจักรยานมุ่งไปที่สิ่งกีดขวาง พยายามมองตรงแล้วหันหัวจักรยานไปในทางที่อยากไป ต้องฝึกสักพัก คุณถึงจะหายกลัวหรือวอกแวกไปกับสิ่งกีดขวางข้างทาง   ก่อนจะบังคับจักรยานได้สมบูรณ์ จักรยานหันไปทางไหน ก็พยายามประคองไปก่อน เช่น ช่วงแรกๆ จักรยานมักหักออกข้างทางหรือวนเป็นวง ก็อย่าพยายามหยุด ให้ไหลไปเรื่อยๆ พยุงไว้ให้อย่าล้มเป็นใช้ได้  ถ้าช่วยฝึกเพื่อนหรือน้องๆ หนูๆ ให้หัดขี่จักรยาน ให้ช่วยประคองโดยจับท้ายจักรยานหรือตรงอานไว้ เอาเท้าข้างหนึ่งยันพื้น ส่วนอีกข้างดันบันไดจักรยานไปข้างหน้า แล้วรีบยกเท้าอีกข้างขึ้นมาปั่นโลด! ถีบต่อไปให้ได้นานที่สุด  ยิ่งปั่นเร็วก็ยิ่งทรงตัวได้ดี แต่อย่าปั่นเร็วไปจนคุมไม่อยู่ อย่าอยู่ๆ เบรคโดยเอาเท้าลงมายันพื้น ให้ฝึกบีบเบรคตรงแฮนด์ โดยหยุดปั่น ทิ้งน้ำหนักไปทางบันไดข้างที่อยู่ต่ำกว่า แล้วบีบเบรคทั้ง 2 แฮนด์ (ถ้ามี) พอจักรยานหยุดแล้ว ให้ยกตัวขึ้น แล้วก้าวลงจากจักรยาน ถ้าระหว่างบีบเบรค คุณเอาเท้าลงพื้นเร็วเกินไป แรงโน้มถ่วงจะเหวี่ยงตัวคุณไปกระแทกแฮนด์จนจุกได้
หาสถานที่เหมาะๆ. สวมชุดทะมัดทะแมง. ห้ามลืมหมวกกันน็อค. หัดขี่ตอนกลางวัน. ไหลลงเนิน (เตี้ยๆ). ระหว่างลงเนินอย่าลืมเบรค. หันหัวจักรยานเปลี่ยนทิศทาง. ปั่นลงเนิน. ปั่นขึ้นเนิน. เริ่มหัดบนพื้นราบ. ปรับอานจักรยาน. เช็คการทำงานของเบรคก่อน. ใช้เท้าข้างหนึ่งยันพื้น. เริ่มไถ. ตามองตรงไปข้างหน้า. เริ่มถีบ. ลงจากจักรยาน.
https://www.wikihow.com/Ride-a-Bicycle https://www.wikihow.com/Ride-a-Bicycle https://www.wikihow.com/Ride-a-Bicycle
Riding Safely Learning to Ride on Slopes Mounting a Bicycle